Hotuna: Zaben kasar Kenya - BBC Hausa - Hotuna da Bidiyo
Hotuna: Zaben kasar Kenya
An sabunta: 4 ga Maris, 2013 - An wallafa a 14:21 GMT
Jama'ar kasar Kenya na kada kuri'a a zaben da masu sanya ido suka bayyana da cewa shi ne mafi mahimmanci a tarihin kasar.
An tsara sabon kundin tsarin mulki domin kaucewa tashin hankalin da aka fuskanta a shekara ta 2007. Manyan 'yan takarar shugabancin kasar Fira minista Raila Odinda da Uhuru Kenya suna tafiya kafa-da-kafa. Uhuru kenan yake kada kuri'a a nan
Jama'a sun fara kafa dogayen layuka tun da sanyin safiya a sassa daban daban na kasar domin ganin sun kada kuri'arsu
Al'ummar Kenya za su zabi, 'yan majalisa da gwamnonin lardi da kuma yan majalisun lardi.
'Yan takarar na bukatar samun goyon baya daga dukkan jama'ar kasar saboda kada su dogara da goyon bayan da suka samu daga kabilunsu
Duk da cewa dai an yi gangamin neman zaman lafiya, rahotanni sun ce an kashe jami'an 'yan sanda biyu a kusa da Mombasa da safiyar ranar Litinin.
Akalla mutane shida - ciki harda maharan - aka bada rahoton sun mutu a harin na Changamwe, mai nisan sa'a guda daga tsakiyar garin Mombasa.